Olimpiese Somerspele 1992

Die Olimpiese Somerspele 1992 (Spaans: Juegos Olímpicos de Verano de 1992; Katalaans: Jocs Olímpics d'estiu de 1992), amptelik bekend as die Spele van die XXVste Olimpiade, is tussen 25 Julie en 9 Augustus 1992 in Barcelona, Katalonië, Spanje, aangebied. Die Internasionale Olimpiese Komitee het besluit om die somer en winterspele, wat sedert 1924 in dieselfde jaar gehou is, te skei en in afwisselende ewe jare te plaas vanaf 1994. Die Somerspele van 1992 was dus die laaste keer in dieselfde jaar as die Winterspele gehou.

As gevolg van die einde van die Koue Oorlog was hierdie spele die eerste keer sonder boikotte sedert 1972. In werklikheid was die Olimpiese Spele die finale sukses van die voormalige Sowjetunie en die grootste van die "Olimpiese vlag" (Nasies van die voormalige USSR het as 'n verenigde span meegeding en het as wenners geseëvier op die algehele ranglys). Daarbenewens het die Baltiese lande Estland, Letland en Litaue vir die eerste keer sedert die Olimpiese Somerspele 1936 eie spanne gestuur. Duitsland het as gevolg van die Duitse hereniging met 'n verenigde span meegeding. Joego-Slawië is weens die Balkanoorloë van die Spele uitgesluit.

Veiligheid was vir die organiseerders 'n top prioriteit. Daar is gevrees vir 'n aanslag van die ETA en vir betogings van Katalaanse onafhanklikheidsstryders, maar daar is geen probleme tydens die Spele ondervind nie. As voorbereiding vir die Spele is groot dele van Barcelona opgeknap, die middestad met die hawe verbind en die infrastruktuur aansienlik verbeter.

Die opening- en sluitingseremonies het in die Olimpiese Stadion van Barcelona plaasgevind. Soos gebruiklik het die lande in alfabetiese volgorde die stadion ingestap met Griekeland die eerste en die gasheer Spanje die laaste, maar aangesien die plaaslike tale Katalaans en Spaans is, is dié tale se alfabette gebruik om die volgorde te bepaal. Jan Tau, langafstandatleet, het die Suid-Afrikaanse vlag ingedra.

Die Olimpiese Winterspele 1992 is in Albertville, Frankryk, aangebied. Die Paralimpiese Somerspele 1992 is tussen 3 en 14 September in Barcelona gehou, terwyl die Paralimpiese Spele vir geestelik gestremdes tussen 15 en 22 September in Madrid gehou is.

Toewysing 

Barcelona is op 17 Oktober 1986 in Lausanne deur die Internasionale Olimpiese Komitee gekies as die gasheer vir die Olimpiese Somerspele in 1992. Ander kandidate was: Parys, Brisbane, Belgrado, Birmingham en Amsterdam.

Die stemming het as volg verloop:

Sporte 
25 Olimpiese sportsoorte in 257 dissiplines is tydens die Spele beoefen. Tydens die Spele is 261 goue medaljes oorhandig. Daarbenewens is wedstryde in verskeie demonstrasiesporte beslis.

  Baskiese pelote, , Rolhokkie en  Taekwondo is as demonstrasiesporte aangebied.

Stadions 
43 sportplekke is tydens die Olimpiese Somerspele 1992 gebruik:

Montjuïc-gebied

Skuinsgebied

Vall d'Hebron-gebied

Parc de Mar-gebied

Subplekke

Kalender 
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.

Deelnemende nasies 
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui:

Suid-Afrikaanse deelname 

Suid-Afrika word toegelaat om aan die Spele deel te neem na 'n 28 jaar skorsing as gevolg van apartheid.

Die Suid-Afrikaanse hardloper Elana Meyer en die swart Ethiopiese hardloper Derartu Tulu spook dit uit in die 10 000 m (gewen deur Tulu) en hardloop daarna 'n ere rondte hand-aan-hand saam.

Naas Meyer se silwermedalje kon Wayne Ferreira en Piet Norval ook 'n silwermedalje in tennis vir die mans dubbels ingepalm.

Die Suid-Afrikaanse vroueruiter Gonda Betrix het ook aan die Spele deelgeneem.

Getal medaljes 

Hier is die top tien lande wat medaljes by die Spele verower het:

Verwysings

Bronne 
  Amptelike verslag van die Olimpiese Somerspele 1992 – Deel 1
  Amptelike verslag van die Olimpiese Somerspele 1992 – Deel 2
  Amptelike verslag van die Olimpiese Somerspele 1992 – Deel 3
  Amptelike verslag van die Olimpiese Somerspele 1992 – Deel 4
  Amptelike verslag van die Olimpiese Somerspele 1992 – Deel 5

Verdere leesstof

Eksterne skakels 

  Barcelona 1992 Olympic.org. Internasionale Olimpiese Komitee.
  Resultate en medaljewenners Olympic.org. Internasionale Olimpiese Komitee.
  Olympics 1984 to 2000

Barcelona
Geskiedenis van Spanje
1992
1992
Sport in 1992